Diari Oficial de la Generalitat Valenciana


Sumari del DOGV 4139, del 30-11-2001 (2001/11751)

ORDRE de 5 de novembre de 2001, de la Conselleria d'Agricultura, Pesca i Alimentació, per la qual es modifica l'import global màxim que finança, per a l'exercici 2001, les mesures d'ajuda per al control de les encefalopaties espongiformes transmissibles en els animals de granja.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4139

Data del DOGV
:   30-11-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/11992


Data del document
:   05-11-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * ajuda pública
    * malaltia animal
    * suport econòmic
    * ramat

ORDRE de 5 de novembre de 2001, de la Conselleria d'Agricultura, Pesca i Alimentació, per la qual es modifica l'import global màxim que finança, per a l'exercici 2001, les mesures d'ajuda per al control de les encefalopaties espongiformes transmissibles en els animals de granja. [2001/X11542]
  
En l'Ordre de 8 de juny de 2001 (DOGV núm. 4.023, de 18.06.01), per la qual es publicaven els imports globals màxims destinats en 2001 a determinades subvencions en matèria de ramaderia amb bases reguladores en vigor, amb indicació de les línies pressupostàries que les financen, i per la qual es modifiquen les bases de les ajudes dels programes de residus ramaders i s'anunciava una nova convocatòria d'aquestes per al 2001, es va establir, en la disposició addicional segona, una nova convocatòria per al 2001 de les ajudes dels programes de residus ramaders, de conformitat amb les seues bases reguladores establides per mitjà de l'Ordre de 24 de novembre de 2000, de la Conselleria d'Agricultura, Pesca i Alimentació, amb les modificacions introduïdes en la secció 2a de l'Ordre de 8 de juny de 2001.
  
Aquestes ajudes de la segona convocatòria de 2001 es concedien a càrrec de l'aplicació pressupostària 12 04 714 80 4, línia T4710, per un import global màxim de 811.908.003 de pessetes.
  
En l'article 1 de l'Ordre de 20 de juliol de 2001 (DOGV núm. 4.060, de 08.08.01), per la qual s'amplien les mesures d'ajuda per al control de les encefalopaties espongiformes transmissibles en els animals de granja, es va ampliar amb 834.447.009 de pessetes fins a una xifra final de 683.278.266 de pessetes l'import global màxim de la segona convocatòria del 2001 de les ajudes dels programes de residus ramaders.
  
Una vegada acabat el termini de presentació de sol·licituds, en vista de les rebudes i que hi ha crèdit pressupostari, procedeix modificar l'Ordre de 8 de juny de 2001 i l'Ordre de 20 de juliol de 2001.
  
Per això, a proposta del director general d'Innovació Agrària i Ramaderia, en l'exercici de les funcions que tinc atribuïdes,
  
ORDENE
  
Article únic
  
L'import global màxim de la segona convocatòria de 2001 de les ajudes dels programes de residus ramaders, regulades per mitjà de l'Ordre de 24 de novembre de 2000, de la Conselleria d'Agricultura, Pesca i Alimentació, i modificades per mitjà de les ordres de 24 de gener de 2001, de 8 de juny de 2001 i de 20 de juliol de 2001, s'amplia en 85.378.076 de pessetes (222.374,47 euros) fins a una xifra total de 075.640.040 de pessetes (3.648.143,47 euros) a càrrec de la mateixa aplicació pressupostària 12 04 714 80 4, línia T4710, i es mantenen els percentatges d'aportació del 84% de la Generalitat Valenciana i del 16% del Ministeri d'Agricultura, Pesca i Alimentació.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 5 de novembre de 2001
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ